
Un Epitaf Potrivit

Klavdiya s-a născut în urmă cu patruzeci de ani pe malul unui lac mic din Rusia...

Femeia s-a căsătorit primăvara când cireșii erau în floare. Avea doar optsprezece ani la vremea aceea. A divorțat toamna când ploile aspre spălau pământul și frunzele căzute. Avea numai douăzeci și trei de ani și un băiețel atârnat de fustele sale. 

... 

Klavdiya a murit pe țărmul altui lac și pe alt continent... Venise pe lume cu o neliniște cumplită în suflet și cu setea de a depăși limitele pe care i le impusese lumea în care se născuse și murise fără ca să-și afle liniștea. 

FEMEIA DEJA FLIRTA cu el de mai bine de cincisprezece minute când el a invitat-o să îl însoțească în grădină pentru a lua o gură de aer proaspăt. Ea zâmbi și privi prin ușile dinspre terasă în întuneric. Aceasta era exact ceea ce își dorise, așa că imediat  consimți, cu dragă inimă, să îl însoțească afară.

În fond, acela era un bărbat foarte bine clădit. Ea chiar crezuse că arăta mult prea bine când l-a remarcat prima dată. Îi lăsase gura apă, iar ochii ei îi cercetaseră cu atenție lățimea umerilor, precum și mâinile sale puternice. 

Avea mare nevoie de un bărbat pentru că trecuse prea mult timp de când simțise mâinile puternice ale unui bărbat pe trupul ei. Probabil că trecuse chiar mult prea mult timp, dacă ar fi fost să se ia după furnicăturile pe care le simțea acum în stomac. 

Dorința fizică fusese suficient de puternică pentru a o face să se simtă atrasă de el, dar semnele care denotau bunăstarea lui materială jucaseră un rol mult mai important și fuseseră hotărâtoare pentru ea. 

Bărbatul era destul de bogat pentru gustul ei. Costumul lui nu era o imitație ieftină, ci un adevărat Armani. Femeia întotdeauna avusese un ochi bun când era vorba să distingă între o copie și un obiect original. 

Se plimbară alene pe cărarea pietruită, în timp ce ea se ținea strâns de brațul lui ferm. El îi murmura diverse nimicuri la ureche, dar ea nici măcar nu se obosea să-i asculte cuvintele. 

Puterea pe care o simțea sub degetele sale era la fel de excitantă ca și mirosul puternic al trandafirilor care se întindeau de-a lungul uneia dintre laturile cărării pe care pășeau. Ea simți mirosul interludiului romantic în aer și zâmbi. 

După alți câțiva pași, trandafirii dispărură și făcură loc unor tufișuri cu fructe de pădure. Mirosurile se schimbaseră, iar fierbințeala verii îi învălui într-un văl de umiditate fierbinte. 

Cărarea de prundiș dispăru, iar femeia se împiedică atunci când călcă pe pământul crăpat. Amândoi râseră din cauza neîndemânării ei, deși rușinea îi pudră acesteia obrajii cu o roșeață ușoară. Fără să spună niciun cuvânt, bărbatul o susținu mai bine, iar o plăcere frivolă îi clocoti femeii prin vene. 

Când el își grăbi pașii, ea chicoti ușor și comentă jucăuș asupra grabei lui. El privea copacii absent și nu lăsă să se vadă că ar fi auzit-o. 

Acel fapt o determină să pună capăt plimbării lor mai adânc în grădină. Părea să fie romantic, dar nu era foarte înțelept. Se găsea singură cu un bărbat pe care abia îl întâlnise și nu știa absolut nimic despre el. 

Nu mai fusese în acea grădină înainte și nu știuse că aceasta se întindea pe un spațiu atât de mare și de izolat. Mai mult decât atât, chiar dacă ea avea intenția să flirteze cu el, nu avea însă nici cea mai mică intenție să se lase cucerită de farmecul lui în seara aceea. 

Nu era niciodată o idee bună să cedezi prea curând. Ea își dorea mai mult decât o simplă rostogolire prin fân, iar aceea însemna că, măcar pentru o vreme, trebuia să pretindă că nu era o femeie ușor de convins.

Ea știa că bărbaților le plăcea vânătoarea. Le plăcea să simtă mirosul pradei și adorau eforturile pe care trebuiau să le depună în vânătoarea lor pentru a cuceri o femeie. 

Uriașul îi aruncă femeii o privire, iar ochii lui îi arătară că îi înțelegea reticența. Ca urmare, el își încetini pasul pentru a și-l potrivi cu al ei. 

Femeia purta tocuri cui înalte, iar tălpile ei îi mulțumiră bărbatului. Când și-a pus pantofii cu tocuri înalte în seara aceea, înainte de a merge la petrecere, aceasta nu își imaginase că le va purta pe un teren tare și denivelat. 

Când au ajuns cam la patruzeci de metri de casă, în umbra copacilor care se întindeau de-a lungul cărării în zona aceea, bărbatul i-a înșfăcat brațul femeii, iar apoi a tras-o spre un colț mai izolat al grădinii. Pusese destul de multă forță în acea acțiune, iar mișcarea lui brutală a speriat-o pe aceasta. 

Un fior îi trecu femeii pe la ceafă. Acesta trimise mai apoi tentacule de spaimă de-a lungul șirei spinării ei și de-a lungul spatelui picioarelor ei. Un pesentiment negru o îngheță până la oase și îi înlocui dispoziția ei plăcută de mai înainte. 

Cu toate acestea, femeia se hotărî să nu accepte orice din partea bărbatului fără să reacționeze. Mai întâi încercă să discute cu el rațional. 

Preferă să creadă în posibilitatea că bărbatul devenise prea nerăbdător ca să fie singur cu ea și de aceea își schimbase atitudinea. 

În ciuda acestui fapt, cuvintele ei bine alese îi trecură bărbatului pe lângă urechi, iar ea încetă să mai pretindă și începu să i se opună de-a binelea. Își dădu curând seama că eforturile ei nu aveau niciun succes. Era ca și cum ar fi încercat să oprească cursul unui râu. 

Indiferent la rugămințile ei, bărbatul o mai târî câțiva metri. Ea continuă să îl implore pentru că nu vedea nicio altă soluție, dar încercările ei eșuară. 

Își reîmprospătă eforturile de a-i ține piept și încercă să-și planteze tocurile în pământ pentru a-l opri, dar solul era mult prea uscat și ea nu reușea să se oprească din mers. Nu reușise decât să stârnească un nor de praf care se grăbi să-și găsească adăpost în porii ei. 

Picioarele începură să-i tremure ca gelatina și abia reuși să rămână în picioare. Ceva era clar în neregulă cu ce se petrecea acolo. Atât încrederea în sine, cât și sentimentul ei de siguranță se furișaseră pe undeva și dispăruseră în timpul acelui mers forțat printre copaci. 

Șocuri electrice de spaimă îi străbăteau brațele. Femeia intră în panică și lacrimile îi arseră obrajii. Îi era jenă că își arăta slăbiciunea și încercă să le oprească, dar degete reci de frică tot îi strângeau inima într-un pumn de fier. Nu mai reușea să tragă aer în piept, iar respirația îi deveni sincopată. 

Probabil deja sătul de încercările ei futile de a se desprinde de el, bărbatul se opri brusc și se puse în fața ei. Printre lacrimile care îi șiroiau cu încăpățânare pe obraji, femeia îi analiză cu teamă chipul împietrit.  

Bărbatul nici măcar nu clipea și asta avu puterea de a o deconcerta și mai mult. El numai o privirea cu ochi reci, fără niciun pic de viață în ei, iar acea privire îi strivi orice speranță.

Femeia încercă să spună ceva din nou, dar acum nu mai avea suficientă putere ca să împingă sunetele dincolo de buze. Gâtlejul refuza să mai funcționeze, iar gura îi era mai uscată decât solul pe care îl simțea sub tălpile subțiri ale pantofilor ei eleganți. 

Femeia aruncă o privire înapoi spre casă cu speranță reînnoită, dar din păcate, prematură, pentru că observă că arborii ascundeau casa de ochii ei. Buzele îi tremurară când își dădu seama că nimeni nu o putea vedea sau auzi. 

Un colț al gurii bărbatului se ridică într-un rânjet satisfăcut și disprețuitor, iar ea avu senzația că cineva a împroșcat-o cu apă rece peste față.

Chiar dacă teama îi tot creștea și acum atinsese noi culmi, ea tot reuși să înțeleagă că ceea ce simțea el pentru ea nu era altceva decât dispreț.  

Acel lucru o șocă. Nu era primul șoc pe care îl resimțise în seara aceea, cu siguranță, dar acesta o lovi cu forța unui cablu de curent neizolat, iar mintea îi alergă dezordonat în toate direcțiile, încercând să găsească o explicație plauzibilă pentru comportamentul lui. 

Întotdeauna fusese convinsă că bărbații o admirau, ba chiar unii o adorau pur și simplu. Destul de des, privirile lor fierbinți o încălziseră și știa că nu se înșela. 

Ea îi întoarse privirea cu ochi obosiți. Încercă să descifreze ce se afla în spatele măștii pe care el o afișa, dar intuiția ei se ascunsese pe undeva și nu îi mai era de niciun fel de ajutor. 

Bărbatul solid o studie și el câteva momente cu atenție, iar mai apoi, acesta întinse mâna și îi prinse bluza de mătase în pumn. Atingerea lui brutală o aduse înapoi la realitatea care transformase un interludiu romantic într-un film de groază. 

Acum frica ei clocotea aproape de suprafață, iar cum, din cauza fricii, creierul ei îi trimitea semnale confuze, femeia mai că izbucni într-un râs isteric. 

În acel moment înghețat în timp, bluza aceea moale, care îi mângâia curbura sânilor, devenise cel mai important lucru din lume pentru ea. Era foarte mândră de ea, pentru că aceasta reprezenta unul din simbolurile pe care ea le atașase vieții pe care și-o construise pentru sine. 

Pentru ea, acea bucată de mătase scumpă devenise dovada tangibilă că depășise toate așteptările pe care atât ea, cât și alți oameni le avuseseră de la ea. 

Dar, mult mai important, că reușise să scape de circumstanțele nașterii ei, care o situase de la început în rândurile clasei muncitoare. 

Imaginea acelei mâini întunecate și amenințătoare pe bluza ei prețioasă stârni o altă scânteie de spaimă în inima ei, dar o determină și să vadă roșu în fața ochilor. 

Mâna musculoasă trase cu putere și îi sfâșie bluza subțire. Aceasta deveni practic o zdreanță. Spaima și presiunea furiei ei atunci când își văzu bluza prețioasă distrusă fără milă o împinseră să scoată un urlet de luptă printre buzele tremurătoare. 

Femeia abandonă orice gând rațional și se aruncă asupra bărbatului. Pantofii ei găsiră locuri expuse la durere în fluierele picioarelor bărbatului și acesta gemu. Unghiile ei țintiră chipul lui frumos și nemilos, pe care îl admirase numai cu câteva minute înainte, iar sângele țâșni din zgârieturile pe care le lăsară în urma lor. 

El se luptă cu ea și o dezechilibră cu un dos de palmă peste față. Ea se clătină spre spate și strigă din nou și nu numai din cauza durerii. 

Acel strigăt purta ecourile terorii care i se strecurase în oase pe nesimțite și care îi scurtcircuitase celulele creierului. Bărbatul era puternic, iar ea nu era în stare să se apere împotriva forței brute de care acesta era capabil. 

Și cu toate acestea, strigătul ei muri curând. Un alt bărbat o prinse de gât din spate, iar degetele lui îi strângeau gâtlejul într-o menghină, sugrumând astfel orice sunet pe care ea l-ar fi scos. 

Ea se mustră pe sine pentru că în fierbințeala luptei uitase să mai dea atenție la ce se întâmpla în jur și, de aceea, nu îi auzise pașii celuilalt bărbat. Cu toate acestea, își promise să nu se lase învinsă fără a se lupta din toate puterile. 

Femeia încercă să își înfigă unghiile în pielea mâinii celui care o apucase de gât, dar el nu dădea niciun semn că ar fi resimțit durerea. Doar din pur instinct, își direcționă tocurile cui în fluierul piciorului său, dar nu avu certitudinea că a reușit să-l rănească cu adevărat. 

Degetele lui i se afundară și mai mult în pielea delicată, lăsând în urmă vânătăi care-i marcau albeața fără niciun defect al epidermei. Căile ei respiratorii se contractară, iar femeia se scufundă încet în neantul inconștienței care îi întuneca creierul. 

Înainte de a leșina de-a binelea, mai avu timp să înregistreze alte degete care se înnodau în părul ei, dar în acel moment mintea ei deja depășise pragul terorii și anxietății. 

Neputința îi copleși colțul solitar al minții care încă îi mai funcționa. Ultimul lucru la care se gândi a fost că nu mai exista nicio cale de ieșire din situația în care se găsea. Nu ar fi fost posibil să-și cumpere libertatea și nici să se lupte pentru ea. Pierduse jocul cu viața, iar aceea era noaptea ei. 

Ușoara pâlpâire de viață din corpul ei avu darul de a face lucrurile suficient de interesante pentru bărbații din jurul ei. Cel de-al treilea bărbat, cel care își înfipsese degetele în părul ei, o aruncă la pământ în umbra tufișului încărcat cu biluțe roșii. Fusta i se ridicase pe coapse, iar albeața pielii expuse lumină întunericul. 

Toți trei stăteau încă aplecați deasupra ei. Îi priviră trupul căzut la pământ timp de câteva secunde, iar unul dintre atacatori rânji cu satisfacție. Ochii lui se plimbară între trupul ei și fructele de pădure roșii ale tufișului. 

Urâțenia surâsului lui ironic dezvăluia faptul că el știa bine că frumusețea fructelor roșii mergea mână în mână cu otrava lor și considera că se potriveau foarte bine cu situația. Femeia era pe punctul de a primi ceea ce merita. Otrava merita otravă. 

AXEL SE TREZI BRUSC, cu o tresărire, iar ochii lui, încă pe jumătate acoperiți de pleoape, trecură în revistă dormitorul. Lumina lunii se reflecta în panourile de sticlă de pe peretele sudic al încăperii și umplea colțurile camerei cu umbre. 

Inima îi bătea cu putere în piept. Pentru un scurt moment umplut de teroare, avusese impresia că se găsea în realitate acolo, cu acei bărbați, care încă se mai uitau fix la trupul femeii ce zăcea pe pământ în umbra acelui tufiș pe care îl văzuse în vis. 

Acum, treaz de-a binelea, respiră adânc și își închise ochii de ușurare. Nu se găsea în altă parte. Era tot în casa lui. 

Însă ușurarea lui Axel nu dură prea mult. Nici nu-și închisese ochii bine că îi apăru în minte o nouă viziune a trupului sfărâmat al femeii. 

Aceasta zăcea tot acolo pe jos, pe acel teren tare și arid pe care îl văzuse deja în visul său. Acum o ploaie monotonă îi biciuia trupul nemilos și spăla modelul care fusese pictat cu sânge pe trupul ei, iar sângele ei hrănea solul deshidratat de sub ea. 

Viziunea sa era atât de detaliată încât Axel era capabil să vadă până și picăturile de ploaie care atârnau de genele femeii. Lumina din ochii ei s-a diminuat mai întâi, iar apoi s-a stins complet. Liniile de pe fruntea ei se adânciseră mai mult și îi marcau trecerea anilor pe chip. 

Cu câteva ore în urmă, acel chip nu avusese nici cel mai mic defect. Acum un X îi marca pometele stâng, iar trăsăturile îi trădau osteneala, durerea și disperarea. 

Axel își flexă degetele, iar apoi își

